open-index/open-wikipedia-markdown huggingface dataset:
Skottiviski

**Skottiviski** () on Skotlannissa valmistettu mallas- tai jyväviski. Skotlantilainen viski sisältää 40–94,8 prosenttia alkoholia. Skotlantilaista viskiä kypsytetään enintään 700 litran tammitynnyreissä vähintään kolme vuotta.

Kaikki skotlantilainen viski on alun perin tehty mallasohrasta. Kaupalliset tislaamot alkoivat valmistaa viskiä vehnästä ja rukiista 1800-luvulla. 

Nykyään mallasohran lisänä voidaan käyttää muiden viljojen kokonaisia jyviä. Lisäaineena voidaan käyttää karamelliväriä.

## Lähteet
Leirintäopas

**Leirintäopas** on matkailijoille suunnattu opasvihko, joka kertoo kesä- ja talvileirintäpaikat ja antaa leiriytymiseen liittyviä ohjeita ja vinkkejä. Karavaanarin Leirintäoppaaseen kootaan jäsenetuleirintäkohteiden palvelut, harrastusmahdollisuudet ja yhteystiedot.

Yli 140-sivuisessa Leirintäoppaassa julkaistaan myös täydennetty lista matkaparkeista. 

Oppaassa esitellään noin 400 yleistä leirintäaluetta, pihaleirintäkohdetta ja SFC-aluetta. Mukana ovat myös hiihtokeskusten caravanalueet ja muut talvileirintäkohteet. Leirintäkohteiden palvelut ja harrastusmahdollisuudet on kerrottu selkein symbolein. Leirintätiedoista löytyvät myös muun muassa leiriytymishinnat ja aukioloajat. Monet alueista kertovat itsestään myös värikuvalla.

Kaikki oppaan leirintäalueet ja matkaparkit on merkitty Leirintäoppaassa olevaan tarkkaan tiekarttaan ja jokaiselle alueelle on sanallinen ajo-ohje. Jotkut alueet selkiyttävät ajo-ohjettaan piirroskartalla.

Leirintäoppaan tiedot perustuvat leirintäyrittäjien antamiin ja tarkastamiin tietoihin. Tiedot päivitetään vuosittain kevättalvella ja ne ovat voimassa seuraavan oppaan ilmestymiseen saakka.

Caravan Leirintäopas postitetaan Caravan-lehden kolmosnumeron liitteenä kaikille SF-Caravan ry:n jäsenille  sekä Caravan-lehden tilaajille . Leirintäoppaan painosmäärä vuonna 2018 oli 69&nbsp;000 kpl. 

## Lähteet
Optiset pimeänäkökiikarit

**Optiset pimeänäkökiikarit** on optinen laite, jolla voidaan muodostaa kuva lähes täydellisessä pimeydessä. Niitä käytetään useimmiten armeijan ja poliisin tarkoituksiin, mutta laitteita on saatavilla myös siviilikäyttöön. Pimeänäkökiikareita käytettiin ensimmäisen kerran toisessa maailmansodassa, ja Vietnamin sodan aikaan ne tulivat laajaan käyttöön.
Kesäyön kuu

**Kesäyön kuu** on taiteilija Eero Järnefeltin öljyvärimaalaus kankaalle vuodelta 1889. Työ on kooltaan 62 × 79,5 cm, ja se kuuluu Ateneumin taidemuseon kokoelmiin, jonne sen lahjoitti vuonna 1979 Elma Järnefelt.

Eero Järnefelt maalasi *Kesäyön kuu* -teoksen Keuruulla, ja maalauksen vanhat rakennukset ja vinot halkopinot ovatkin tyypillisen suomalaisia. Niiden kuvaustapa on modernia naturalismia. Se sai Järnefeltillä pontta Jules Bastien-Lepagelta, joka oli 1880-luvun naturalistisen maalaustavan johtohahmoja. Järnefelt ihaili Bastien-Lepagen töitä, joita hän vielä 1910-luvun muistiinpanoissaankin muistelee.

## Lähteet

## Aiheesta muualla
* Suomen Kansallisgalleria: Kokoelmat: Kesäyön kuu. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA_V_4372
Saaristomaisema - Wiasholmen Pellingin saaristossa

**Saaristomaisema - Wiasholmen Pellingin saaristossa** on taiteilija Aukusti Uotilan  öljyvärimaalaus kankaalle vuodelta 1883. Kooltaan tämä työ on 24×33,5 cm ja se kuuluu Ateneumin taidemuseon kokoelmiin, jonne se hankittiin vuonna 1994.

*Saaristomaisema - Wiasholmen Pellingin saaristossa* on tavallinen aihe Aukusti Uotilalta vuosina 1881-1885. Hän vietti tuon ajan Suomessa sairastuttuaan vakavasti. Usein hän läksi tuolloin Itäiselle Suomenlahdelle purjehdus- ja linnustusmatkalle yhdessä Robert Stigelin kanssa. *Saaristomaisema - Wiasholmen Pellingin saaristossa* on maalattu realistisesti herkällä ja kypsällä otteella. Nuorena kuollut taiteilija lahjoitti maalauksen Stigelille ja nimitti saarta "meidän saareksemme". Täällä he olivat yhdessä maalanneet.

Aukusti Uotilan toinen Ranskan- matka, joka alkoi vuonna 1880 oli sysäys Uotilalle kohti ulkoilmarealismia. Etenkin kesäkuukaudet Bretagnessa vahvistivat häntä siihen. Tältä ajalta ovat hänen keskeisimmät teoksensa. Uotilan tyyli oli eleetöntä, tarkasti siveltimellä muotoilevaa, usein viileää väriskaalaa käyttävää. Hänen taiteilijauransa jäi kuitenkin lyhyeksi hänen kuollessaan vuonna 1886. Syntynyt hän oli vuonna 1858.

## Lähteet

## Aiheesta muualla
* Suomen Kansallisgalleria: Kokoelmat: Saaristomaisema - Wiasholmen Pellingin saaristossa. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA-1994-227
Logaritminen tuulilaki

**Logaritminen tuulilaki** on puoliempiirinen yhtälö, joka kuvaa tuulen nopeuden muutosta korkeuden mukaaan maanpinnan läheisessä kerroksessa, suunnilleen sadan metrin korkeuteen asti.

Kitkanopeus on määritelmänsä mukaan u_*=\sqrt{\frac{\tau_0}{\rho}}=\sqrt{-\overline{u^\prime w^\prime}}, jossa \tau_0 on liikemäärän vuo. Kitkanopeuden yksikkö on \frac{m}{s}, mutta se ei ole todellinen nopeus, vaan skaalasuure pintakerroksessa.

Neutraalissa stationäärisessä pintakerroksessa potentiaalilämpötila \theta on vakio korkeuden suhteen. Tällaisessa pintakerroksessa ei esiinny nostevoimia ja myös kinemaattinen lämmönvuo \overline{w^\prime \theta^\prime}= 0. Tuuliprofiili neutraalissa ilmakerroksessa noudattaa logaritmista tuulilakia, eli tuulen nopeus u korkeuden z funktiona on u(z)=\frac{u_*}{k}ln(\frac{z}{z_0}), jossa z_0 on rosoisuusparametri ja k Von Kármánin vakio (0,4). Rosoisuusparametrin yksikkö on m ja Karmanin vakio on dimensioton luku. Rosoisuusparametri kertoo pinnan aerodynaamisen rosoisuuden. Tyypillisiä arvoja ovat jäälle 10^{-5}\,, nurmikolle 10^{-2}\,, metsälle 1 ja Helsingin keskustalle 1,5. Siirroskorkeus z_d tarvitaan, jos rosoisuuselementit ovat hyvin suuria. Se voidaan arvioida kaavalla z_d=\frac{2}{3}z_H, jossa z_H on rosoisuuselementin korkeus, esimerkiksi puun pituus. Vasta siirroskorkeuden yläpuolella alkaa vaikuttaa logaritminen tuulilaki.
Poika ja pääkallo

**Poika ja pääkallo** on suomalaisen taiteilijan Magnus Enckellin hiili- ja vesivärityö paperille vuodelta 1893. Kooltaan se on 66 cm × 95 cm, ja se kuuluu Ateneumin taidemuseon kokoelmiin, jonne se hankittiin jo sen valmistumisvuonna vuonna 1893.

*Poika ja pääkallo* kuuluu Magnus Enckellin varhaisteosten ydinryhmään. Näiden teosten henkinen lähde on 1890-luvun Pariisin symbolismissa. *Poika ja pääkallo* -teoksen yksinäistä poikahahmoa pidetään Enckellin poikahahmoista kaikkein symbolistisimpana. Tässä piirustuksessa levollisesti kyyryssä oleva alaston poika tutkii otsa rypyssä pääkalloa. Taiteilija luottaa viivan kykyyn ilmaista olennaista. Aiheeltaan piirustus on vanhaa *vanitas*-teemaa: ihminen ikuisuuden ja katoavaisuuden kysymysten äärellä. Pariisiin Enckell oli matkustanut opiskelemaan ensimmäisen kerran vuonna 1891, toisen kerran syyskuussa 1893.

## Lähteet

## Aiheesta muualla
* Teos Suomen Kansallisgalleriassa.
André Rankel

**André Rankel ** (s. 27. elokuuta 1985) on saksalainen jääkiekkoilija, joka edustaa DEL:issä pelaavaa Eisbären Berliniä. Vasempana laitahyökkääjänä pelaava Rankel on edustanut Eisbäreniä koko ammattilaisuransa ajan. Hän laukoo vasemmalta. Rankel kuuluu Saksan jääkiekkomaajoukkueeseen ja on pelannut maan paidassa seitsemissä MM-kisoissa.

## Lähteet
Turvaseksi

**Turvaseksi** on seksiä, jonka aikana kehon eritteet eivät pääse kosketuksiin kumppanin limakalvojen kanssa. Näin suojaudutaan ei-toivotuilta raskauksilta ja sukupuolitaudeilta.

## Lähteet

## Aiheesta muualla
Kongon tasavallan vaakuna

**Kongon tasavallan vaakuna** on vaakuna, joka on Kongon tasavallan symboli. Nykyinen vaakuna otettiin käyttöön ensimmäisen kerran vuonna 1960 ja uudelleen vuonna 1991. Vaakunasta löytyy Kongon tasavallan kansallinen motto, *Unite, Travail, Progres*, suomeksi *Yhtenäisyys, Työ, Edistys*.

## Entisiä vaakunoita
Koomankankaan hautausmaa

**Koomankankaan hautausmaa** on Kokemäen Koomankankaalla sijaitseva hautausmaa. Se perustettiin vuonna 1892 hautapaikkojen loputtua Kokemäen kirkon viereiseltä hautausmaalta ja Vanhalta hautausmaalta, keisarillisen senaatin hylättyä luvan ottaa nykyistä Kirkkopuistoa käyttöön. Koomankankaan hautausmaalle on suora kulku Köyliöntieltä. Koomankankaan hautausmaalle on rakennettu Koomankankaan siunauskappeli vuonna 1933. Kappeliin tehtiin arkkitehtonisia muutoksia 1970-luvulla arkkitehti Matti Salmivallin suunnitelmien mukaisesti. Kappelin tarkka osoite on Köyliöntie 481, 32810 Peipohja.

Koomankankaan kappelin tapulissa säilytettiin Räisälän kirkonkelloa, joka siirrettiin Räisälä-museoon Köyliöön. Kello oli 35 vuotta käytössä kappelin tapulissa. 

## Lähteet

## Aiheesta muualla
Säpilän riippusilta

**Säpilän riippusilta** on vuonna 1950 Kokemäen Säpilään rakennettu silta. Sen jännemitat ovat 126,5 ja 3,7 metriä. Kokonaisuuspituudeltaan silta on 164 metriä, ja leveydeltään 2,1 metriä, josta hyödyllistä leveyttä on 1,4 metriä. 

Silta on Riippusillantien ja Uppaantien yhdistävä jalankulun ja pyöräilyn raittisilta. Säpilän niemen puolella silta on alempana, joten tullessa Kyttälän puolelta jokea on alamäkeä. Se on tarkoitettu jalankulun ja pyöräilyn käyttöön. Mutkitteleva Kokemäenjoki erottaa noin seitsemän kilometriä pitkän Säpilänniemen, josta ei ole maantieyhteyttä joen yli. Sen sijaan niemen kärjen lähellä joen ylittää puukantinen jalankulun ja pyöräilyn käyttöön tarkoitettu riippusilta. Sillan rakentaminen maksoi Kokemäen kaupungille noin 2 miljoonaa markkaa, vaikka alkuperäinen kustannusarvio oli 1,35 miljoonaa markkaa.

1990-luvun lopulla Kokemäen kaupunki kunnosti siltaa. Kansirakennetta uusittiin, ja koko silta tervattiin. Vuonna 2017 silta asetettiin käyttökieltoon ja vuonna 2018 Raition Kyläyhdistys ry vuokrasi sillan Kokemäen kaupungilta ja aloitti sillan kunnostuksen. Sillan kunnostuksen rahoitus koostui talkootyöstä, yhdistyksen varojenhankinnasta ja Kokemäen Kaupungilta sekä Leader Karhuseudulta anotuista avustuksista. Kokonaan kunnostetun sillan avajaisia vietettiin 1.5.2019. Sillan merkitys on Kokemäellä suuri, koska siltaa hyödynnetään virkistys- ja kuntoilukäytössä. Esimerkiksi *riippusillan pyöräilylenkki* on kesäisin erittäin suosittu.

## Alusrakenne
Sillan pylonien alaosa on teräsbetonirakenteinen. Rakenteet on perustettu kallion päälle. Sillan länsipään puupalkkisillan maatuki on teräsbetonista. Lisäksi sillan itäpään ankkuri on betonirakenteinen. 

## Päällysrakenne
Riippusillan päällysrakenne koostuu teräksisistä pyloneista, kahdesta köysivaijerista, ja teräksisistä riipputangoista sekä puupalkkikannesta. Länsipäässä on lisäksi puinen palkkisilta. Köysivaijerit on tehty 6 millimetrin halkaisijaltaan olevista punotuista ja sinkityistä terässäkeistä. Riipputangot on tehty 12 millimetrin halkaisijaltaan olevista terästangoista, joiden keskinäinen etäisyys on noin 3,1 metriä. Riipputangot on kiinnitetty terässoljilla köysivaijeriin.

## Kuvia


Tiedosto:Säpilän riippusilta (006).jpg
Tiedosto:Säpilän riippusilta (010).jpg
Tiedosto:Säpilän riippusilta (018).jpg
Tiedosto:Säpilän riippusilta (009).jpg
Tiedosto:Säpilän riippusilta (011).jpg
Tiedosto:Säpilän riippusilta (002).jpg
Tiedosto:Säpilän riippusilta (016).jpg
Tiedosto:Säpilän riippusilta (014).jpg
Tiedosto:Säpilän riippusilta (021).jpg
Tiedosto:Säpilä bridge Kokemäki Finland 2014.jpg


## Lähteet

## Aiheesta muualla
Organokadmiumyhdisteet

**Organokadmiumyhdisteet** ovat organometalliyhdisteitä, jotka sisältävät hiilen ja kadmiumin välisen kovalenttisen sidoksen. Organokadmiumyhdisteitä voidaan käyttää orgaanisessa synteesissä.

## Ominaisuudet ja käyttö
Organokadmiumyhdisteet ovat huoneenlämpötilassa tyypillisesti värittömiä vettä raskaampia nesteitä tai valkoisia kiinteitä aineita. Yhdiste reagoi veden, ilman ja valon vaikutuksesta, mutta ei aivan yhtä kiivaasti kuin organosinkkiyhdisteet. Ne ovat kuitenkin vastaavia organosinkkiyhdisteitä herkempiä hajaantumaan lämmön vaikutuksesta. Tyypillisimmät organokadmiumyhdisteet ovat dialkyyli- tai diaryylikadmiumyhdisteet (R2Cd) ja alkyyli- tai aryylikadmiumhalogenidit (RCdX).

Organokadmiumyhdisteet eivät ole yhtä reaktiivisia kuin organosinkkiyhdisteet ja Grignardin reagenssit. Niitä käytetään erityisesti ketonien muodostamiseen happoklorideista. Monet muut organometallireagenssit reagoisivat myös ketonin kanssa muodostaen tertiäärisen alkoholin. Tähän tarkoitukseen organokadmiumyhdisteet muodostetaan tyypillisesti *in situ* eikä niitä eristetä. Organokadmiumyhdisteitä on hyödynnetty muun muassa kolesterolin kokonaissynteesissä.
:

Organokadmiumyhdisteitden käyttöä orgaanisessa synteesissä rajoittaa kuitenkin niiden suuri myrkyllisyys sekä ihmiselle että ympäristölle. Useita dialkyyli- ja di-aryylikadmiumyhdisteitä voidaan käyttää alkeenien polymeroitumiskatalyytteinä. Tällaisia ovat muun muassa dimetyyli-, dietyyli- ja difenyylikadmiumit. Dimetyylikadmiumia voidaan käyttää myös valmistettaessa kadmiumsulfidista ohutkalvoja elektroniikkateollisuutta varten CVD-menetelmällä.

## Valmistus
Tavanomaisimmin organokadmiumyhdisteitä valmistetaan transmetallaatiolla muista organometalliyhdisteitä kuten Grignard-reagensseista, organolitiumyhdisteistä tai organoelohopeayhdisteistä ja kadmiumkloridista.
:2 RMgX + CdCl2 → R2Cd + MgXCl
:2 RLi + CdCl2 → R2Cd + 2 LiCl

Alkyyli- tai aryylikadmiumhalogenideja voidaan valmistaa myös metallisen kadmiumin ja alkyylihalogenidin välisellä reaktiolla.
:RX + Cd → RCdX

## Lähteet
Pittali

**Pittali** (*Melampitta lugubris*) eli aiemmalta nimeltään **pikkujuoksutimali** on varpuslintu, joka BirdLife Suomen luokittelussa kuuluu pittalien heimoon. 

## Levinneisyys
Pittalia tavataan Uuden-Guinean saarella. Lajin kannankehitys on vakaa, ja se on luokiteltu elinvoimaiseksi.

## Lähteet
Sinilakki

**Sinilakki** eli aiemmalta nimeltään **kiipijätimali** (*Ifrita kowaldi*) on varpuslintu. Lajin taksonomia on osin epäselvä ja se on aiemmin luokiteltu kuuluvaksi muun muassa mutavaristen tai paratiisilintujen heimoihin. Nykyään sinilakki yleensä luetaan omaan sinilakkien heimoonsa (Ifritidae).

## Levinneisyys, ulkonäkö ja elintavat
Sinilakkia tavataan Uuden-Guinean saarella. Lajin kannankehitys on vakaa, ja se on luokiteltu elinvoimaiseksi. Sinilakki on pieni rakenteeltaan tukevahko ja lyhytpyrstöinen lintu. Väritykseltään se on ruskea lukuun ottamatta sinistä päälakea. Laji elää metsissä ja syö hyönteisiä. Ravinnostaan se kerää elimistöönsä alkaloideja ja on yksi harvoista myrkyllisistä linnuista.

## Lähteet
Lähetystöneuvos (arvonimi)

**Lähetystöneuvoksen nimi ja arvo** () oli Suomessa vuoteen 2024 saakka tasavallan presidentin myöntämä arvonimi, joka kuului arvonimiasetuksen liitteen mukaiseen 8. ryhmään.

Arvonimi myönnettiin ensimmäisen kerran vuonna 1918. Vuosien 1918–1943 aikana lähetystöneuvoksen arvonimi myönnettiin 53&nbsp;henkilölle.

Lähetystöneuvoksen arvonimi poistettiin arvonimiasetuksen liitteessä lueteltujen myönnettävien arvonimien joukosta vuonna 2024.

## Arvonimen saaneet

## Katso myös
* Lähetystöneuvos, joka on virkanimike ulkoministeriössä.
* Lähetystösihteeri, joka on toinen vuonna 2024 käytöstä poistettu arvonimi.

## Lähteet
Suppo (jäätyyppi)

**Suppo** eli **hyyde** eli **suppojää** on dynaamisen jäänmuodostuksen  kautta syntynyttä jäätä. Sitä syntyy erityisesti jokien turbulenttisissa virtauksissa, kun veden liike ei ole tarpeeksi tasaista, jotta niihin voisi syntyä jääkansi. Supon muodostuminen aiheuttaa ongelmia vesivoimalaitoksissa, kun jäätä alkaa kasaantua turbiinien seuloihin. Ajoittain vesivoimaloiden juoksutusta joudutaan pienentämään hyyteen aiheuttamien haittojen ehkäisemiseksi.

## Muodostuminen
Talvipakkasillakin riittävän suuri virtausnopeus tekee mahdottomaksi yhtenäisen jääkannen muodostumisen. Turbulenttisissa virtauksissa, joissa lämmönvaihto uoman ja ympäristön välillä on tehokasta, veden on mahdollista alijäähtyä, eli jäähtyä jäätymispistettä kylmemmäksi. Hyydettä alkaa muodostua, kun tällaiseen veteen syntyy kasvavia ja toisiinsa tarttuvia jääkiteitä, esimerkiksi vedenpinnan yläpuolisen alijäähtyneen sumun härmistymisen tai lumihiutaleiden kautta.

## Katso myös
* jääpato

## Lähteet

## Aiheesta muualla
* Video: Yosemite Nature Notes Episode 9: Frazil Ice Youtube
Invitation (Snakegodin albumi)

__NOTOC__
**Invitation** on suomalaisen heavy metal -yhtye Snakegodin esikoisalbumi, joka julkaistiin 24. syyskuuta 2001.

## Kappaleet
#
#
#
#
#
#
#
#
#
#
#
#
#

## Kokoonpano
* Petri Repo – bassokitara
* Marko Ruokonen – kitara
* Jani Hölli – kosketinsoitin
* Jari Tiura – laulu
* Heikki Malmberg – rummut

## Arvostelut
* Rockezine.com: 7.5/10
* The Metal Observer: 7/10

## Lähteet

## Aiheesta muualla
* 
*
Tilinteko

**Tilinteko** on Veikko Aaltosen ohjaama suomalainen rikoselokuva vuodelta 1987. 

Aaltonen oli tuotantoyhtiö Villealfan perustajajäseniä ja tehnyt sen elokuvissa töitä. Hänen ensimmäinen pitkä ohjauksena perustuu tositapahtumiin, kahteen samantyyppiseen postiryöstöön. Elokuvan esikuvina ovat olleet John Sturgesin elokuva *[[Mies astui junasta]]* ja amerikkalaisen westernin ja film noirin asetelmat sekä myös Jean-Pierre Melvillen ranskalaiset rikoselokuvat. Käsikirjoitus jäi Aaltosen mukaan melkein vain ideointiasteelle. Aaltosen seuraava ohjaustyö valmistui 1992, ja välillä hän teki äänittäjän, leikkaajan, apulaisohjaajan ja myös tuotantopäällikön tehtäviä.

## Näyttelijät

Lisäksi elokuvassa on ollut avustajina Lavian nuorisoseuran näytelmäkerho (vaalitilaisuuden yleisöä), Eläkeliiton Kankaanpään yhdistyksen jäseniä (kirkkokansaa / ihmisiä vaalivalvojaisissa)

## Vastaanotto
*[[Iltalehti|Iltalehden]]* arviossaan Olli Manninen kirjoitti: ”Tilinteko ei ole varsinaisesti toimintaelokuva -- [vaan] se pohtii ihmisessä elävää pahuutta.” Hän luonnehti elokuvaa western-henkiseksi välienselvittelyksi. *[[Uusi Suomi|Uuden Suomen]]* kriitikko Heikki Eteläpää olisi kaivannut henkilöiden taustoitusta: ”katsoja ei kahdesta päähenkilöstä tule tietämään todellakaan muuta kuin sen, että [he] ovat tehneet yhteisen ryöstömurhan”. Kaija Pakarista hän kuitenkin kehui. Sen sijaan monet muut kriitikot antavat kehuja myös miespääosienkin esittäjille. *La Stradan* Minna Tawast kiinnitti huomiota Nikkarin roolityöhön: ”Vaalivoittoaan juhlivan Varjolan hysteerinen naurukohtaus ravintolan vessassa on huikea näyte Nikkarin ammattitaidosta.”.

## Lähteet

## Kirjallisuutta
*Veikko Aaltosen haastattelu *Filmihullu* 5/1993.
Alfonso Celis Jr.

**Alfonso Celis Enecoiz Jr.** (s. 18. syyskuuta 1996 México, Meksiko) on meksikolainen rata-autoilija.

Celis aloitti karting-uransa vuonna 2009. Vuonna 2011 Celis voitti Turismos de Velcocidad 1800cc -luokan mestaruuden. Vuonna 2012 Celis kilpaili Formula BMW Talent Cup -sarjassa sijoittuen sarjan viidenneksi. Samana vuonna hän voitti Meksikon 24 tunnin kilpailun. Vuonna 2013 Celis kilpaili Formula Renault NEC -sarjassa sijoittuen sarjan 14:nneksi. Samana vuonna hän sijoittui Panam GP -sarjassa seitsemänneksi ja Panam GP -talvisarjassa kolmanneksi. Hän ajoi samana vuonna myös Britannian Formula 3 ja Euroopan Formula 3 -sarjoissa muutamia kilpailuja. Vuonna 2014 Celis siirtyi GP3-sarjaan kilpaillen Status Grand Prix -tallissa. Hän saavutti kaksi pistettä kauden aikana. Samana vuonna hän ajoi kaksi kilpailua Formula Renault 3.5 -sarjassa saavuttamatta pisteitä. Vuonna 2015 Celis jatkoi GP3-sarjassa siirtyen ART Grand Prix -talliin. Samana vuonna hän kilpaili täyden kauden FR 3.5 -sarjassa.

## Formula 1 -tulokset
Klaran väestönsuoja

**Klaran väestönsuoja** on suuri kallioon louhittu väestönsuoja Tukholmassa Ruotsissa. Lattiapinta-alaltaan se on 6&nbsp;650 m2 eli noin jalkapallokentän kokoinen. Suoja on tarkoitettu sekä siviiliväestön että Ruotsin hallituksen käyttöön. Se rakennettiin kylmän sodan aikana vuosina 1954–1960 Tukholman liikekeskustan eli Cityn rakennustöiden yhteydessä.

Suoja sijaitsee Tukholman keskustassa Sergelin torin ja Klaran kirkon alapuolella kallioperässä. Normaalioloissa se on 296-paikkainen maanalainen pysäköintihalli. Kriisitilanteessa se toimii 8&nbsp;000 hengen väestönsuojana. Konehuoneessa on viisi dieselaggregaattia, joiden ansiosta suoja on sähkön suhteen omavarainen, jos virransyöttö yleisestä sähköverkosta katkeaa. Siinä on kaksi kerrosta ja useita sisäänkäyntejä. Laajin niistä on autoille tarkoitettu ajoramppi. Jalankulkusisäänkäyntien portaikot ovat 10 metriä leveitä ja johtavat suojaan Vasagatanilta ja Drottninggatanilta.

## Aiheesta muualla
*Atomgaraget under klarakyrkan 
*Klara skyddsrum
Spiritual Hallucination

**Spiritual Hallucination** on suomalaisen stoner rock -yhtye Spihan toinen studioalbumi. Se julkaistiin huhtikuussa 2005 levymerkillä Rock Frequency.

## Kappaleet
#
#
#
#
#
#
#
#
#
#

### Venäjän bonuskappaleet
#Interstellar Overdrive	
#Sheaster	
#Enola Gay	
#For Rest	
#Egoreactor	
#Scratch	
#Honeymoon In Hel	
#New Beginning	
#Heaven Demon

## Kokoonpano
* Henry Lee Rock – laulu
* Daemon P.A. Volume – kitara
* Junza – kitara
* Bomber Fagerholm – bassokitara
* Mr. Ilectric – kosketinsoitin
* Ringo Deathstarr – rummut, lyömäsoittimet

### Vierailevat muusikot
* Jan Pethman – lyömäsoitin
* Jim Therapy – huuliharppu

## Arvostelut
* Soundi: 
* Desibeli.net: 
* Imperiumi.net: 

## Aiheesta muualla
* Spiritual Hallucination finnmusic.net -sivustolla

## Lähteet
Sellobioosi

**Sellobioosi** on disakkaridinen hiilihydraatti, joka koostuu kahdesta glukoosiosasta. Maltoosista se eroaa glykosidisen sidoksen konfiguraation suhteen; maltoosissa konfiguraatio on β ja sellobioosissa α. Sellobioosi on kiinteää, lähes valkoista ainetta. 

Sellobioosi on selluloosan rakenneosa. Sen D-muotoa syntyy luonnossa puun selluloosan hajotessa lahottajasienten sellobiohydrolaasien entsyymivaikutuksella. Sienten ja kasvien beetaglukanaasi hajottaa sen vuorostaan glukoosiksi.

## Lähteet

## Aiheesta muualla
*PubChem: Cellobiose 
*Human Metabolome Database (HMDB): Cellobiose 
*ChemBlink: D-(+)-Cellobiose
Walter von Konow

**Walter Emil Berndt von Konow** (29. maaliskuuta 1866 Iisalmi – 24. heinäkuuta 1943 Sääksmäki) oli suomalainen von Konow -sukuun kuulunut museoasiantuntija.

Von Konowin vanhemmat olivat eversti, tilanomistaja Johan Emil von Konow ja Hilda Charlotta Amalia Tudeer. Hän pääsi ylioppilaaksi 1886 Hämeenlinnan normaalilyseosta ja valmistui Helsingin yliopistosta filosofian kandidaatiksi 1892 ja filosofian maisteriksi 1894. Hän toimi 1894–1896 Haminan kadettikoulun historian lehtorina ja sitten historian opettajana Turun kouluissa, muun muassa Heurlinin tyttökoulussa 1900-1924. Von Konow teki toisaalta merkittävän elämäntyön Turun kaupungin historiallisen museon intendenttinä 1896-1933, kartuttaen ja järjestäen museon kokoelmia. Museo tuli tunnetuksi muun muassa suomalaista asumiskulttuuria 1600-luvulta aina 1850-luvulle koskevista asuntojen sisustuksien esittelyistä. Von Konow hoiti myös museon kokoelmien luetteloinnin yksinään. Hänen vaikutuksensa museoharrastukseen laajemminkin oli huomattava. Von Konow tutki historiallisia museoita Pariisissa, Berliinissä ja Skandinavian maissa ja julkaisi vuosien varrella useita museota koskevia opaskirjoja, kuten *Tien opas Turun kaupungin historiallisessa museossa Turun linnassa* jo vuonna 1907. Hänet tunnetaan myös laulujen sanoittajana. Von Konow kuoli naimattomana, säveltäjä Jean Sibelius oli hänen lapsuuden ystävänsä.

Von Konow oli aatelissäädyssä edustaja valtiopäivillä 1894. Maanviljelijä, valtiopäivämies Adolf Ferdinand von Konow oli hänen veljensä.

## Lähteet
It’s Alive!

**It's Alive** on suomalaisen stoner rock -yhtye Spihan livealbumi. Se julkaistiin helmikuussa 2005 levymerkillä Low Frequency Records.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Henry Lee Rock – laulu
* Daemon P.A. Volume – kitara
* Junza – kitara
* Bomber Fagerholm – bassokitara
* Ringo Deathstarr – rummut
* Mr. Ilectric – kosketinsoitin

## Arvostelut
* Desibeli.net: 
* Soundi: 
* Imperiumi.net: 

## Aiheesta muualla
* It's Alive finnmusic.netin sivulla

## Lähteet
Toivo Takki

**Toivo Harald Takki** (1. huhtikuuta 1905 Kotka – 25. maaliskuuta 1959 Helsinki) oli suomalainen virkamies, joka toimi Suomen valtiovarainministeriön kansliapäällikkönä vuosina 1947–1959.

## Elämä
Takki oli kotkalaisen lasimestarin poika. Hänen veljensä oli sosiaalidemokraattinen poliitikko Uuno Takki, mutta Takki oli itse poliittisesti sitoutumaton. Hän valmistui merkonomiksi Kotkan kauppaopistosta 1925 ja kirjoitti ylioppilaaksi yksityisoppilaana 1929. Takki suoritti 1933 ylemmän oikeustutkinnon, sai 1938 varatuomarin arvon ja valmistui 1938 lakitieteen kandidaatiksi ja 1949 lisensiaatiksi. Takki työskenteli vuodesta 1933 virkamiehenä asutushallituksessa, mistä hän siirtyi 1939 valtiovarainministeriön nuoremmaksi hallitussihteeriksi. Vuosina 1940–1943 hän oli valtiokonttorin lainopillisena johtajana ja lainananto- ja sijoitusosaston päällikkönä sekä 1945 lyhyen aikaa Vakuutusyhtiöiden Keskusliiton toimitusjohtajana. Palattuaan valtiovarainministeriöön hän toimi 1943–1945 esittelijäneuvoksena, 1945–1947 hallitusneuvoksena sekä tulo- ja menoarvio-osaston päällikkönä ja vuodesta 1947 kuolemaansa asti kansliapäällikkönä. Takki osallistui sodanjälkeisinä niukkuuden vuosina vaativaan valtion budjettien laatimiseen. Hänelle myönnettiin valtiovarainneuvoksen arvonimi vuonna 1955.

Takki oli vuodesta 1945 alkaen Sotakorvausteollisuuden valtuuskunnan jäsen ja kuului myös Valmetin johtokuntaan,  Postisäästöpankin hallitukseen, rautatiehallituksen johtoon sekä 1950-luvun puolivälistä alkaen Suomen Kansallisteatterin johtokuntaan ja Suomen taideakatemian hallitukseen. Takki kuoli äkilliseen sairauteen Suomen Punaisen Ristin sairaalassa Helsingissä 53-vuotiaana maaliskuussa 1959.

## Lähteet
Egoreactor

**Egoreactor** on suomalaisen stoner rock -yhtye Spihan esikoisalbumi. Se julkaistiin vuonna 2003 levymerkillä Rock Frequency.

## Kappaleet
#
#
#
#
#
#
#
#
#
#

## Kokoonpano
* Henry Lee Rock – laulu
* Daemon P.A. Volume – kitara
* Junza – kitara
* Bomber – bassokitara
* Ringo Deathstar – rummut, lyömäsoittimet
* Mr. Ilectric – kosketinsoitin

### Vierailevat muusikot
* Ville Tuomi – taustalaulu (kappale 5)
* Jyrki – taustalaulu (kappale 5)
* Jan Rechberger – lyömäsoittimet

### Muut tekijät
* A. Karjalainen – kansikuva
* M. Eriksson – kansikuva
* T. Tyynismaa – kansikuva
* A. Roukala – valokuvat

## Arvostelut
* Desibeli.net: 
* Soundi: 
* Imperiumi.net: 

## Aiheesta muualla
* Egoreactor finnmusic.net -sivustolla
* Egoreactor discogs.com -sivustolla

## Lähteet
Tooth Helmet

__NOTOC__
**Tooth Helmet** on suomalaisen stoner rock -yhtye Spihan EP-levy. Se julkaistiin vuonna 2001 levymerkillä Freakophonic Records.

## Kappaleet
#Sheaster	
#New Beginning	
#For Rest	
#Heaven Demon (feat. End of the Century Groove)

### B-puoli
#Freedomfuel	
#I Ain't The One	
#Egoreactor	
#Mau Mau Territory

## Kokoonpano
* Henry Lee Rock – laulu
* Daemon P.A. Volume – kitara
* Juice Allroots – kitara
* Bomber Fagerholm – bassokitara
* Mike Camaro – rummut
* Sergei Voodoo – kosketinsoitin

### Vierailevat muusikot
* Jim Therapy – huuliharppu (kappaleet 1 ja 4)
* Tomi Koivusaari – sitar (kappale 2)
* Jan Rechberger – darabuka (kappale 2)

## Aiheesta muualla
* Tooth Helmet finnmusic.net -sivustolla
* Tooth Helmet discogs.com -sivustolla
Ranskan väliaikainen hallinto

**Ranskan väliaikainen hallinto** (, **GPRF**) oli väliaikainen hallinto, joka hallitsi Ranskaa Vichyn Ranskan romahtamisesta aina Ranskan neljännen tasavallan perustamiseen asti. Väliaikainen hallinto perustettiin elokuussa 1944 ja se päättyi 14. lokakuuta 1946. 

Väliaikaisen hallinnon johdossa toimi Charles de Gaulle. Hallinnossa toimivat Ranskan kommunistinen puolue, joka oli yksi tärkeimmistä vastarintaliikkeeseen osallistuneista poliittisista voimista, kristillisdemokraattinen Mouvement Républicain Populaire ja Työväeninternationaalin ranskalainen osasto. Kommunistien ja sosialistien vahvasta asemasta huolimatta väliaikainen hallinto hyväksyi Neuvostoliiton vastustaman Marshallin suunnitelman. Tätä on pidetty Kylmän sodan alkamisena Ranskassa.

## Aiheesta muualla
Nuclear Barbarians

__NOTOC__
**Nuclear Barbarians** on suomalaisen metalliyhtye Steel Mammothin EP-levy. Se julkaistiin vuonna 2007 levymerkillä Ektro Records.

## Kappaleet
Kaikki kappaleet kirjoittanut ja sovittanut Steel Mammoth.

#
#
#
#
#

## Kokoonpano
* Garfield Steel – laulu, kitara, bassokitara, lyömäsoittimet, grafiikka, kansikuva
* Juicyifer – kitara, bassokitara, lyömäsoittimet, taustalaulu
* Rema 7000 – rummut, lyömäsoittimet, huilu, taustalaulu

### Tuotanto
* Krypt – äänittäjä, miksaaja, masteroija, kitara (kappale 4)
* Mouseleum – masteroija
* Lord Black Sotanörsu – layout, grafiikka
* Heavy Salminen – valokuvat

## Arvostelut
* Desibeli.net: 

## Lähteet

## Aiheesta muualla
* 
* Nuclear Barbarians discogs.com -sivustolla
Carlos Grossmüller

**Carlos Javier Grossmüller** (s. 4. toukokuuta 1983) on uruguaylainen jalkapalloilija, joka edustaa maansa pääsarjassa pelaavaa CA Cerroa. Hän on pelannut Euroopassa viisi kautta, Schalken ja US Leccen joukkueissa.

## Seurajoukkueura
Grossmüller aloitti uransa uruguaylaisessa Ombussa, josta hän siirtyi vuonna 2002 maan suurseuraan Danubio F.C.:hen. Hän kävi lainalla toisessa uruguaylaisseurassa CA Fénixissä, kunnes tie kävi vuonna 2007 Eurooppaan FC Schalke 04:n riveihin. Hänen ensimmäinen maalinsa Bundesliigassa, vapaapotkumaali SV Werder Bremeniä vastaan valittiin kuukauden maaliksi Saksan televisiossa. Vuonna 2010 hän siirtyi Serie A:han US Leccen riveihin. Kahden Lecce-kauden hän palasi kotimaahansa.

## Maajoukkueura
Grossmüller pelasi ensimmäisen maaottelunsa Uruguayn jalkapallomaajoukkueessa vuonna 2003. Hän on pelannut *Los Charrúasissa* yhteensä neljä maaottelua.

## Lähteet
* http://www.transfermarkt.co.uk/en/carlos-grossmueller/profil/spieler_50791.html
* http://www.national-football-teams.com/player/18769/Carlos_Grossmueller.html
Atomic Mountain

__NOTOC__
**Atomic Mountain** on suomalaisen metalliyhtye Steel Mammothin esikoisalbumi. Se julkaistiin vuonna 2007 levymerkillä Ektro Records.

## Kappaleet
#
#
#
#
#
#
#
#
#

## Kokoonpano
* Rema 700 000 – rummut, laulu, lyömäsoittimet, huilu, laulu (kappale 9)
* Juicyifer – kitara, bassokitara, lyömäsoittimet, laulu
* Garfield Steel – laulu, kitara, bassokitara, lyömäsoittimet, murinalaulu

### Vierailevat muusikot
* Ilkka Vekka – lyömäsoittimet, bassokitara

### Muut tekijät
* Krypt – äänittäjä, miksaaja, masteroija
* War Marshall Garfenheim – logo, grafiikka
* Karelian Jackhammer Partawarrior – layout, graafinen suunnittelu
* Närhi – valokuvat

## Arvostelut
* Desibeli.net: 
* Soundi: 

## Lähteet

## Aiheesta muualla
* 
* Atomic Mountain finnmusic.net -sivustolla
*
Erikoislähettiläs ja täysivaltainen ministeri (arvonimi)

**Erikoislähettilään ja täysivaltaisen ministerin nimi ja arvo** () oli Suomessa tasavallan presidentin myöntämä arvonimi, joka kuului tasavallan presidentin arvonimistä annetun asetuksen liitteessä 2. ryhmään vuoteen 2017 saakka.

Arvonimi myönnettiin itsenäisessä Suomessa ensimmäisen kerran vuonna 1918 Rafael Erichille ja viimeisen kerran vuonna 1968, jolloin sen sai pääjohtaja Olavi J. Mattila. Vuosien 1918–1968 aikana arvonimi ”erikoislähettiläs ja täysivaltainen ministeri” on myönnetty 26 henkilölle.

Vuonna 2017 tasavallan presidentin asetusta arvonimistä tarkistettiin muuttamalla ryhmässä 2 oleva arvonimi *erikoislähettiläs ja täysivaltainen ministeri* muotoon *erikoislähettiläs*.

## Arvonimen saaneet

;Huomautukset

## Katso myös
* Erikoislähettiläs (arvonimi), vuonna 2017 Suomessa käyttöön otettu uusi arvonimi
* Erikoislähettiläs ja täysivaltainen ministeri, diplomaatin virka-arvo
* Ministeri, suomalainen arvonimi, joka kuuluu myös 2. ryhmään

## Lähteet
Emma Forsayth

**Emma Forsayth**, syntyjään **Emma Coe**, (26. syyskuuta 1850 Apia – 1913 Monaco) oli laajan kauppaimperiumin johtaja Melanesiassa 1800-luvun lopulla. 

1880-luvulla vain muutama valkoihoinen kävi kauppaa Melanesiassa. Eurooppalaiset alkoivat kuitenkin perustaa sinne plantaaseja ja värvätä niissä tarvittavaa työvoimaa ja orjia. Emma Forsaythin isä oli yhdysvaltalainen merimies Jonas Coe, joka karkasi laivasta vuonna 1838 jäädäkseen Samoaan. Paikallisten naisten kanssa tekemistään lapsista isä huolehti tarkasti, ja esimerkiksi Emma lähetettiin kouluun San Franciscoon. Sieltä palattuaan Emma meni 19-vuotiaana naimisiin nuoren skotin James Forsaythin kanssa.

Emma Forsayth työskenteli aluksi Samoalla saksalaisen Godeffroyn kauppayrityksen palveluksessa, mutta vuonna 1880 hän perusti oman kauppayrityksen, joka toimi samalla tavalla kuin Godeffroy. Tarkoituksena oli ostaa viljavaa maata ja perustaa plantaaseja kookospähkinöiden, puuvillan, kaakaon ja hirssin tuottamiseksi. Vuonna 1884 koko Samoan saaristo joutui Saksan keisarikunnan haltuun nimellä Saksan Uusi-Guinea, mutta Forsayth säilytti omistuksensa Yhdysvaltojen kansalaisuutensa ansiosta. Lopulta hän meni naimisiin saksalaisen upseerin Karl Paul Kolben kanssa säilyttääkseen toimintavapautensa ja omaisuutensa. Vuonna 1909 hän myi yrityksensä eräälle saksalaiselle ostajalle kolmen ja puolen miljoonan Saksan markan hinnasta.

## Lähteet
Luettelo Suomessa itsenäisyyden aikana myönnetyistä arvonimistä

**Luettelo Suomessa itsenäisyyden aikana myönnetyistä arvonimistä** sisältää valtionhoitajan ja tasavallan presidenttien  Suomessa myöntämät arvonimet vuodesta 1918 alkaen.

## Luettelo arvonimistä
Luettelossa on myönnetyt arvonimet itsenäisyyden aikana sekä niiden lukumäärät aikävälillä 1918–2005.

Luettelossa on 127 erilaista arvonimeä, joista 120 eri arvonimeä on myönnetty 12&nbsp;140 kertaa vuosien 1918–2005 aikana.

;Selitykset
* Lukumäärä = Kuinka monta kertaa kyseinen arvonimi on myönnetty vuosien 1918–2005 aikana.
* Myönnetty 1. kerran = Vuosi, jolloin arvonimi on ensimmäisen kerran myönnetty.
* Arvonimiryhmän nro = Vuoden 2000 asetuksessa oleva ryhmä, johon arvonimi kuuluu. 
:: 1–16 = arvonimi kuuluu ryhmään numero 1–16
:: ○ = arvonimeä ei ole vuoden 2000 asetuksessa
* Sijoitusjärj. 1949 = Ulkoministeriön hyväksymässä menettelytapaohjeessa vuodelta 1949 koskien ”virallisissa tilaisuuksissa noudatettavaa sijoitusjärjestystä” arvonimen saajat oli jaettu eri luokkiin yhdessä virkamiesten ja muiden henkilöiden kanssa. Sarakkeessa on ohjeessa mainittujen arvonimien luokka.
* Sijoitusjärj. 1971 = Ulkoministeriön menettelytapaohje vuodelta 1971 koskien sijoitusjärjestystä. Sarakkeessa on ohjeessa mainittujen arvonimien ryhmä.

;Huomautukset
* Rovastin arvonimeä ei ole tasavallan presidentti myöntänyt kertaakaan. Se on silti arvonimiasetuksessa ja mukana luettelossa.
* Varatuomarin arvonimeä ei ole tasavallan presidentti myöntänyt kertaakaan. Se ei ole mukana lähdekirjassa, joten se ei ole myöskään luettelossa.

## Lähteet
* 
* Tasavallan presidentin asetukset arvonimistä annetun tasavallan presidentin asetuksen muuttamisesta (v. 2006 – 2012).
Boom Beach

**Boom Beach** on Supercell-peliyhtiön luoma peli, jossa kehitetään omaa saaritukikohtaa ja taistellaan toisia vastaan. Pelissä on joitakin samoja ominaisuuksia kun Supercellin aiemmin luomassa Clash of Clans -pelissä. Se nousi nopeasti julkaisunsa jälkeen App Storen ilmaisten sovellusten TOP5-listalle.

Suomen 100-vuotissyntymäpäivän kunniaksi Boom Beachiin lisättiin joulukuussa 2017 suomen kieli, eli mahdollisuus pelaajalle vaihtaa pelin kieleksi suomi.

## Historia
Supercell julkisti iOS:lle *Boom Beachin* beetaversion marraskuussa 2013 Kanadassa ja tammikuussa 2014 Australiassa. Peli julkaistiin iOS:lle maaliskuussa 2014. Android-versio julkaistiin aluksi vain Suomessa ja Saksassa kesäkuussa 2014.

## Pelaaminen
*Boom Beachissa* rakennetaan omalle saarelle tukikohtaa. Niin kuin Clash of Clansissa, Boom Beachissa pelaaja on yksin, mutta voi liittoutua toisten pelaajien kanssa. Boom Beachin valuuttana ovat kulta ja jalokivet. Jalokiviä voi ostaa oikealla rahalla tai esimerkiksi löytää kartalle ilmestyvistä arkuista. Jalokivillä voi ostaa muita resursseja sekä nopeuttaa rakennusten rakennusaikaa ja näin tehostaa pelaamistaan. Valuutan lisäksi pelissä olevia kerättäviä resursseja ovat mm. puu, kivi, rauta ja "taikakivet", joista pelaaja voi luoda erilaisia taikavoimia omaavia patsaita tukikohtaansa. Patsaat voivat esim. nopeuttaa resurssien saantia.

Kuten Clash of Clansissa, pelin tarkoituksena on rakentaa itselleen mahdollisimman hyvä tukikohta, joka kestää muiden pelaajien hyökkäykset, sekä kehittää mahdollisimman hyvät joukot ja tuhota muiden pelaajien tukikohdat. Kylien tuhoamisesta saa mitaleja, joita pelissä on tarkoitus kerätä. Mitaleja menettää, mikäli muut pelaajat onnistuvat tuhoamaan pelaajan tukikohdan.

Muiden pelaajien lisäksi kartalla näkyy Boom Beachin NPC-pahis luutnantti Hammermanin tukikohdat, jotka pelaajan on tarkoitus myös tuhota. Hammerman myös valtaa koko ajan pelaajaa ympäröivistä saarista puolueettomia NPC-kyliä, jotka pelaajan on tarkoitus yrittää vapauttaa. Kun pelaaja onnistuu vapauttamaan kylän, kyläläiset antavat hänelle vastineeksi resursseja ja he lähettävät pelaajalle pienen määrän kultaa säännöllisesti.

Kun pelaaja on tuhonnut NPC Dr. Terrorin ensimmäisen tukikohdan, joka tiistai, keskiviikko, lauantai ja sunnuntai pelaajan kartalle tulee näkyviin Dr. Terrorin Terror Stage -tukikohta, joka pysyy näkyvissä 21 tuntia. Aina kun pelaaja tuhoaa Terror Stage -tukikohdan, sen tilalle tulee uusi vaikeampi Terror Stage. Tasoja on yhteensä 7. Terror Stagejen tuhoaminen antaa violetteja "taikakiviä" (), joista rakennettavat patsaat voivat mm. lisätä pelaajan aselaivan energiaa tai hyökkäyksien lopussa saatua resurssibonusta.

## Vastaanotto
*Boom Beach* on saanut kriitikoilta hyvän vastaanoton. Gamezbo-sivusto kehui pelin ennakkovaikutelmia reilusti Clash of Clansia paremmiksi. Supercellin toimitusjohtaja Ilkka Paananen kertoi Helsingin Sanomien haastattelussa pelin suosion yllättäneen yhtiönkin. *Boom Beach* kohosi heti iOS-version julkaisupäivänä kymmenen ladatuimman iPhone-sovelluksen joukkoon 22:ssa maassa. App Storessa pelin tähtiluokitus oli 4,5 viidestä.

## Lähteet
Anjalankosken Kiekko

**Anjalankosken Kiekko Ry** (lyh. AaKoo) on kouvolalainen jääkiekkoseura. Sen miesten joukkue pelaa III-divisioonaa. AaKoon kotihalli on entisen Anjalankosken kaupungin Inkeroisissa sijaitseva Anjalankosken jäähalli joka tunnetaan myös nimellä Hornankattila. Joukkue on pelannut parhaimmillaan Suomen kolmanneksi korkeimmalla sarjatasolla Suomi-sarjassa vuosina 1999–2003. AaKoon C-juniorit ovat pelanneet puolestaan parhaimmillaan SM-sarjassa asti kaudella 2001–2002. Tuosta joukkueesta Aapo Lampinen ja Valtteri Skyttä pelasivat myöhemmin Suomen alle 20-vuotiaiden maajoukkueessa asti.
## Kasvatit pääsarjatasolla
*Iiris Falck
*Olli Korhonen
*Mikko Kurvinen
*Väinö Liikonen
*Lisette Täks

## Edustusjoukkueessa pelanneet ammattilaiskiekkoilijat

* Sami Heikkinen
* Timo Härkönen
* Ville Immonen
* Harri Issula
* Tatu Kattelus
* Tapani Keränen
* Mihail Korsunov
* Mikko Kurvinen

* Sami Lekkerimäki
* Timo Nurmberg
* Mikko Outinen
* Kimmo Paakki
* Jari Suorsa
* Harri Tyllinen
* Seppo Viinamäki

## Edustusjoukkue kaudella 2025-2026

### Maalivahdit

### Puolustajat

### Hyökkääjät

### Taustajoukot

* Head Coach Antti Petäjä
* Player-Asst. Coach Tino Hovi
* Team Manager Timo Tähtinen
* Equipment Manager Marko Halme
* Equipment Manager Risto Räikkönen
* Equipment Manager Vesa Siikasalo
* Equipment Manager Joel Saartia

## 2025–2026 AaKoo Kapteenisto

### C
:* Tino Hovi

### A
:* Toni Jakonen
:* Timo Tähtinen

### Lähteet

## Aiheesta muualla
*Seuran kotisivut
*Joukkuekortti Leijonat.fi -sivustolla
Sybil

**Sybil** on Joseph Sargentin ohjaama yhdysvaltalainen televisioelokuva, joka ensiesitettiin vuonna 2007. John Pielmeier laati käsikirjoituksen Flora Rheta Schreiberin romaanin *[[Sybil (romaani)|Sybil]]* (1973) pohjalta. *Sybil*-romaani on perustuu todellisen Shirley Ardell Masonin elämäntarinaan, jolloin häneltä oli diagnosoitu dissosiatiivinen identiteettihäiriö. *Sybil* on genreltään draama, ja sen pääosissa ovat Jessica Lange tohtori Cornelia Wilburina ja Tammy Blanchard Sybil Dorsettina.

## Juoni

*Sybil* sijoittuu 1950-luvun New Yorkiin, missä Columbian yliopiston taideopiskelija Sybil Dorsett (Tammy Blanchard) lähetetään psykiatri Cornelia Wilburin (Jessica Lange) hoitoon hänen oudon käytöksensä vuoksi. Sybilin lähettänyt tohtori Atcheson (Ron White) uskoo, että Sybil kärsii hysteriasta, mutta tohtori Wilbur päätyy eri diagnoosiin. Tohtori Wilburin hoidossa Sybil tunnustaa, että hän kokee usein muistikatkoksia ja eikä voi selittää mitenkään aikaa, jota hän ei muista. Wilbur auttaa häntä palauttamalla mieleen hänen lapsuutensa, jolloin hän kärsi häiriintyneen Hattie-äidin (JoBeth Williams) käsissä fyysistä, psyykkistä ja seksuaalista hyväksikäyttöä sekä väkivaltaa. Tämä johti lopulta siihen, että Sybilille alkoi muodostua kuusitoista erilaista identiteettiä eri luonteenpiirteineen. Tohtori Wilbur tajuaa, että Sybil kärsii jakautuneesta persoonallisuushäiriöstä, joka on seurausta lapsuudessa koetuista kauheuksista.

## Rooleissa

## Tuotanto
*Sybilin* kuvaukset alkoivat 22. tammikuuta vuonna 2006. *Sybil* kuvattiin Kanadan Nova Scotian Halifaxissa ja Dartmouthissa. Kuvaukset päättyivät 16. helmikuuta 2006.

## Julkaisu ja vastaanotto
*Sybil* esitettiin ensimmäisen kerran 28. toukokuuta vuonna 2007 Italiassa. Valmistusmaassaan Yhdysvalloissa televisioelokuva esitettiin ensi kerran 7. kesäkuuta vuonna 2008 CBS-kanavalla. *Sybil* sai ilmestyessään kriitikoilta myönteisen vastaanoton.

## Palkinnot ja palkintoehdokkuudet

## Aiempi filmatisointi
*Sybil*-romaanin pohjalta on tehty vuonna 1976 minisarja, *[[Tie uuteen elämään]]*, jonka pääosissa ovat Joanne Woodward tohtori Cornelia Wilburina ja Sally Field Sybil Dorsettina. *Tie uuteen elämään* esitettiin ensi kerran NBC-kanavalla, ja se voitti Emmy-palkinnon. 198-minuuttisen minisarjan 132-minuuttinen elokuvaversio nähtiin Suomessakin teatterilevityksessä 1979 ja julkaistiin suomenkielisin tekstein videokasetilla.

## Lähteet

## Aiheesta muualla
* 
*
Zac Rinaldo

**Zac Rinaldo** (s. 15. kesäkuuta 1990 Mississauga, Ontario, Kanada) on kanadalainen jääkiekkoilija, joka edustaa NHL-joukkue Columbus Blue Jacketsin organisaatiossa. Pelipaikaltaan Rinaldo on vasen laitahyökkääjä. Rinaldon vahvuuksiin kuuluvat vahva luisteleminen, fyysisyys, energisyys sekä tappeleminen.
Luettelo suomalaisista hävittäjä-ässistä

Tämä luettelo sisältää kaikki **96 [[Suomi|suomalaista]] [[hävittäjä-ässä]]ä [[toinen maailmansota|toisesta maailmansodasta]]**. Hävittäjä-ässiin lukeutuvat vähintään viisi ilmavoittoa saavuttaneet hävittäjä-lentäjät. Lentäjien ilmavoitot (väitteet ilmavoitoista) on jaettu eri konetyypeillä saavutettuihin pudotuksiin, joita on Suomen ilmavoimissa merkitty eri lentäjille myös puolikkaina. 

## Suomalaiset hävittäjä-ässät

### Huomiot

## Lähteet
*Stenman, Kari ja Keskinen, Kalevi: *Aircraft of the Aces 23 - Finnish Aces of World War 2*, Osprey Publishing, 1998, 
*Stenman, Kari, Keskinen, Kalevi, ja Niska, Klaus: *Hävittäjä-Ässät - Suomen Ilmavoimien Historia 11*, Apali, 1994, 
*Stenman, Kari: Hävittäjälentäjät Suomen ilmavoimissa 1939-1945. Koala-kustannus, 2020. .
Mihail Korsunov

**Mihail Korsunov** (s. 1. helmikuuta 1963 Moskova, Venäjän SFNT, Neuvostoliitto) on venäläinen, sittemmin Virossa vaikuttanut, entinen jääkiekkoilija. Hän pelasi suurimman osan urastaan Suomen alemmissa sarjoissa. Pääsarjauraa Korsunov loi Neuvostoliiton mestaruussarjassa ja Viron pääsarjassa.

## Ura
### Seuraura
Korsunov syntyi Moskovassa ja hänen kasvattajaseuransa oli Krylja Sovetov. Hän siirtyi Neuvostoliiton mestaruussarjassa pelaamansa kauden jälkeen sarjatasoa alemmas virolaiseen Talleks Tallinnaan kaudeksi 1986–1987.

Kaudeksi 1991–1992 Korsunov siirtyi Suomeen ja I-divisioonajoukkue Forssan Palloseuran riveihin. Hän voitti joukkueen sisäisen piste- ja maalipörssin tehoilla 33+35=68, joilla Korsunov sijoittui koko sarjan pistepörssissä seitsemänneksi. Kahdella seuraavalla kaudella hän oli FoPS:n kolmanneksi paras pistemies. Kaudella 1993–1994 Korsunov oli myös joukkueen paras maalintekijä 24 osumallaan. Kauden 1994–1995 hän pelasi Imatran Ketterässä.

Kauden 1996–1997 Korsunov pelasi Viron pääsarjaa Kreenholm/Narva 2000:n ja Kohtla-Järve Centralin joukkueissa. Hän voitti koko sarjan pistepörssin tehoilla 35+29=64. Kaudeksi 1997–1998 Korsunov palasi Suomeen ja siirtyi II-divisioonajoukkue KooKoohon, jonka toiseksi paras maalintekijä hän oli Raine Pulkkisen kanssa 21 osumallaan. Kaudella 1998–1999 Korsunov jatkoi uraansa samassa sarjassa pelanneessa Anjalankosken Kiekossa. Joukkue siirtyi kaudeksi 1999–2000 pelaamaan I- ja II-divisioonien välille perustettua Suomi-sarjaa. Tuolloin hän voitti AaKoon sisäisen piste- ja maalipörssin tehoilla 19+23=42. Korsunov päätti pelaajauransa kevääseen 2001.

Pelaajauransa jälkeen Korsunov toimi 2000-vuosikymmenen ja 2010-lukujen vaihteessa KooKoon A- ja B-nuorten apuvalmentajana.

### Maajoukkueura

Korsunov edusti Viroa B-sarjan MM-kilpailuissa vuonna 1998, C-sarjan MM-kilpailuissa vuosina 1995, 1996 ja 1997 sekä C2-sarjan MM-kilpailuissa vuonna 1994. Viimeisimpänä mainittu turnaus päättyi kultaan ja sarjanousuun seuraavaksi vuodeksi C-sarjaan. Vuoden 1996 turnauksessa hän toimi Viron kapteenina. Korsunov pelasi myös vuoden 1999 pääsarjan MM-kilpailujen karsinnoissa.

Korsunov edusti myös Neuvostoliittoa alle 18-vuotiaiden EM-kilpailuissa vuonna 1981, jolloin hän voitti kultaa.

## Lähteet
*
*
*

### Viitteet
Csanád Szegedi

**Csanád Szegedi** (s. 22. syyskuuta 1982 Miskolc) on unkarilainen europarlamentaarikko ja entinen uusnatsi, joka valittiin Euroopan parlamenttiin vuonna 2009 äärioikeistolaisen Jobbik-puolueen edustajana.

Vuonna 2007 Szegedi oli perustamassa Magyar Gárda -nimistä uusnatsijärjestöä, joka tunnuksissaan ja univormuissaan otti vaikutteita maassa 1930–1940-luvuilla toimineelta kansallissosialistiselta Nuoliristi-puolueelta. Unkarin viranomaisten kiellettyä Magyar Gárdan vuonna 2009 Szegedi liittyi Jobbikin jäseneksi ja tuli vielä samana vuonna valituksi Euroopan parlamentiin. Szegedin poliittinen agenda muodostui lähinnä juutalais- ja romanivastaisuudesta. Hän muun muassa väitti juutalaisten ja romanien olevan unkarilaisten vastaisessa liitossa, jonka tarkoituksena on saada heidät vähemmistön asemaan.

Vuonna 2012 protestantiksi kasvatettu Szegedi sai selville oman juutalaistaustansa. Hänen isoäitinsä oli ollut toisen maailmansodan aikana Auschwitzin keskitysleirillä ja isoisä puolestaan työleirillä. Saman vuoden heinäkuussa Szegedi ilmoitti luopuvansa kaikista tehtävistään Jobbik-puolueessa, mutta jatkoi kuitenkin europarlamentaarikkona. Nykyään hän käyttää juutalaista nimeä Dovid Szegedi ja harjoittaa uskontoaan aktiivisesti.
Hänestä kertoo *[[Keep Quiet]]* -niminen dokumenttielokuva, joka valmistui vuonna 2016.

## Lähteet

## Aiheesta muualla
*
Blacklist

**Blacklist** voi tarkoittaa muun muassa seuraavia:

* Blacklist (*The Blacklist*), yhdysvaltalainen televisiosarja
* Blacklist, yhdysvaltalainen yhtye
* Blacklist, yhdysvaltalaisen Sara Paretskyn rikosromaani vuodelta 2003
* musta lista, , luettelo esim. kielletyistä tai ei-toivotuista henkilöistä tai yrityksistä
Halssilan kirkko

**Halssilan kirkko** on Jyväskylän seurakunnan Huhtasuon alueseurakunnan kirkkorakennus Jyväskylän Halssilan kaupunginosassa. Arkkitehdit Hannele Arantola, Antti Eskelinen ja Erkki Kantonen suunnittelivat metsäiselle kalliolle kirkon, joka valmistui 1969. Se toimii myös seurakuntakeskuksena, ja siellä on muun muassa kerho- ja nuorisotiloja. Rakennus on kaksikerroksinen. Kirkkosalissa on noin 200 istumapaikkaa, lisätilat yhdistettynä paikkamäärä kaksinkertaistuu.

Vuonna 2018 kirkko suljettiin sisäilmaongelmien vuoksi. Jyväskylän seurakunnan kirkkovaltuusto päätti maaliskuussa 2021 myydä Halssilan kirkon Järvi-Suomen asunnot Oy:lle purettavaksi ja uudisrakentamista varten.

## Lähteet

## Aiheesta muualla

*Halssilan kirkko Jyväskylän seurakunnan sivulla
Passio (ravintola)

**Passio Keittiö ja Baari** on helsinkiläinen laaturavintola, joka sijaitsee Kalevankadulla Kampissa. Ravintolan keittiömestarina toimii Jesse Vottonen Ravintolan perusti Panimoravintola Huvilan toimitusjohtaja ja olutmestari Jussi Hukkanen kahden muun osakkaan kanssa keväällä 2014. 

Ravintola on saanut erinomainen arvion esimerkiksi TripAdvisorin runsaalta 300 arvioijalta sijoittuen 2. sijalle runsaasta tuhannesta palvelussa arvioidussa helsinkiläisestä ravintolasta. Myös talouslehti Kauppalehden Optio luokitteli Passion Helsingin kärkiravintoiden joukkoon.

Passio tarjoaa kotimaisten pientuottajien antimia höystettynä maailman mausteilla. Juomissa panostetaan käsityöläisyyteen ja laatuun. Oluet toimitti vuoden 2017 alkuun asti Panimoravintola Huvila ja viinit tulevat eurooppalaisilta pientiloilta. Nyttemmin oluet toimittaa Helsinkiläinen Ohrana Krouvi Panimo Korkeavuorenkatu 27:stä.

## Lähteet

## Aiheesta muualla
* Passio keittiö ja baari (passiodining.fi)
* Kings of Casual Dining   (nordicdesignstar.com)
* Ohrana Krouvi Panimo  (ohranabrewery.fi)